จับโชเฟอร์แท็กซี่ เชิดกระเป๋า นร.แลกเปลี่ยน อ้างพยายามตามหาเจ้าของแล้ว
ผบก.ทท. นำทีมแถลงจับกุมโชเฟอร์แท็กซี่ ก่อเหตุลักทรัพย์มูลค่า 5 แสนบาทของนักเรียนแลกเปลี่ยนชาวจีน ขณะลืมไว้ในรถ อ้างไม่ทราบผู้โดยสารลืมกระเป๋าทิ้งไว้ พยายามติดต่อ สวพ.91 เพื่อส่งคืนเจ้าของ แต่สายโทรศัพท์ดันถูกตัด ขณะผู้เสียหายไม่ติดใจ กล่าวขอบคุณเจ้าหน้าที่ตำรวจทำงานเยี่ยม แม้เรื่องผ่านไปกว่า 6 เดือนแล้ว,เมื่อเวลา 15.00 น. วันที่ 30 มิ.ย. ที่ สน.มีนบุรี พล.ต.ต.สุรเชษฐ์ หักพาล ผบก.ทท. พ.ต.อ.ถนัด นักธรรม ผกก.สน.มีนบุรี เจ้าหน้าที่ฝ่ายสืบสวน กก.2 บก.ทท. ร่วมกันแถลงข่าวจับกุม นายดม เกตุมาลา อายุ 52 ปี อยู่บ้านเลขที่ 31 ม.6 ต.ทับใหญ่ อ.รัตนบุรี จ.สุรินทร์ ผู้ต้องหาตามหมายจับของศาลจังหวัดมีนบุรี ที่ จ.615/2559 ลงวันที่ 17 มิถุนายน 2559 ในข้อหา ลักทรัพย์ในเวลากลางคืน โดยใช้ยานพาหนะเพื่อสะดวกแก่การกระทำความผิด หรือพาทรัพย์นั้นไปและเพื่อให้พ้นการจับกุม โดยสามารถจับคุมตัวได้ที่อู่แท็กซี่แห่งหนึ่ง ปากซอยลาดพร้าว 81 ถ.ลาดพร้าว แขวงวังทองหลาง เขตวังทองหลาง กทม.,พล.ต.ต.สุรเชษฐ์ กล่าวว่า เมื่อวันที่ 10 ธันวาคม 2558 น.ส.ลิน ลู (Miss Lin Lu) สัญชาติจีน พร้อมเพื่อนนักท่องเที่ยวชาวจีน ได้เรียกใช้บริการรถแท็กซี่ ยี่ห้อโตโยต้า รุ่นโคโลล่า อัลติส สีชมพู หมายเลขทะเบียน ทส 7735 จากบริเวณปากซอยสุขุมวิท 93 ให้ไปส่งที่บ้านพักภายในหมู่บ้านปรีชา-ร่มเกล้า ถ.ร่มเกล้า แขวงและเขตมีนบุรี กทม. ซึ่งนางสาวลิน ลู และเพื่อน ได้เก็บกระเป๋าเดินทางจำนวน 2 ใบ ไว้ในกระโปรงหลังของรถแท็กซี่ดังกล่าว และวางกระเป๋าเป้ ซึ่งภายในมีทรัพย์สินมีค่า มูลค่ารวมประมาณ 5 แสนบาท เอาไว้ที่เบาะนั่งด้านหน้าข้างคนขับ โดยผู้เสียหายและเพื่อนนั่งอยู่ที่เบาะด้านหลัง ,พล.ต.ต.สุรเชษฐ์ กล่าวต่อว่า เมื่อแท็กซี่ขับมาถึงจุดหมายปลายทาง น.ส.ลิน ลู และเพื่อนได้ช่วยกันยกกระเป๋าเดินทางลงจากท้ายกระโปรงรถ จากนั้นคนขับรถแท็กซี่ได้เร่งรัดให้ชำระค่าโดยสาร เมื่อ น.ส.ลิน ลู ชำระค่าโดยสารเสร็จสิ้น คนขับรถแท็กซี่ได้รีบเดินไปขึ้นรถและขับออกไปอย่างรวดเร็ว โดยที่ไม่ยอมยกกระเป๋าเป้ที่อยู่บริเวณด้านหน้าข้างคนขับลงจากรถเสียก่อน ตำรวจจึงสืบสวนจนกระทั่งทราบว่า คนขับรถแท็กซี่คือ นายดม จึงประสานตำรวจ สน.มีนบุรี ให้ขอศาลออกหมายจับและตามจับกุมตัวนายดมไว้ได้ โดยหลังจากนี้จะดำเนินคดีทางอาญากับนายดม และขณะเดียวกันกรมการขนส่งจะพิจารณาว่าเข้าข่ายความผิดใด ต้องเพิกถอนใบอนุญาตขับขี่รถสาธารณะควบคู่กันด้วยหรือไม่ ,นายดมกล่าวว่า ตนเป็นคนขับแท็กซี่ไปส่งผู้โดยสารคนดังกล่าวจริง และเมื่อถึงที่หมายก็คิดค่าโดยสารตามปกติ โดยไม่ทราบว่ามีกระเป๋าผู้โดยสารอีกหนึ่งใบวางอยู่ที่เบาะข้างคนขับ เมื่อจ่ายค่าโดยสารเสร็จ ตนก็เลยขับรถไปรับผู้โดยสารใหม่อีก 2 คน ก่อนจะมาทราบภายหลังว่าผู้เสียหายลืมกระเป๋าทิ้งไว้ โดยขณะนั้นตนตั้งใจจะนำกระเป๋ากลับไปคืน แต่ก็มีผู้โดยสารใหม่ขึ้นรถ โดยระบุให้ไปส่งฝั่งธนบุรี ตนจึงยังไม่ได้นำกระเป๋าไปคืนตามที่ตั้งใจไว้ จนกระทั่งถูกจับกุม แต่ทั้งนี้ตนได้พยายามติดต่อไปยังสวพ.91 เพื่อที่จะสอบถามว่ามีใครมาแจ้งว่าลืมกระเป๋าทิ้งไว้ในรถแท็กซี่บ้างหรือไม่ แต่ตนยังไม่ทันได้สอบถามรายละเอียด สายโทรศัพท์ก็ถูกตัด ตนจึงไม่ได้ติดต่อไปอีก,ด้าน น.ส.ลิน ลู กล่าวว่า ตนเป็นนักเรียนแลกเปลี่ยนของมหาวิทยาลัยกรุงเทพ โดยในวันเกิดเหตุนั้นตนได้เรียกรถคันดังกล่าวไปส่งที่บ้านพัก ก่อนจะเกิดเหตุการณ์ดังกล่าวขึ้น อย่างไรก็ตามขอขอบคุณตำรวจทุกหน่วยที่ช่วยนำทรัพย์สินกลับมาคืนให้ แม้ว่าเรื่องจะผ่านไปกว่า 6 เดือนแล้ว ทั้งนี้ตนไม่ได้โกรธนายดม แต่ยอมรับว่ารู้สึกไม่ดีกับสิ่งที่เกิดขึ้น เบื้องต้นจึงควบคุมตัวนายดมส่งพนักงานสอบสวน สน.มีนบุรี เพื่อดำเนินคดีต่อไป.
ผบก.ทท. นำทีมแถลงจับกุมโชเฟอร์แท็กซี่ ก่อเหตุลักทรัพย์มูลค่า 5 แสนบาทของนักเรียนแลกเปลี่ยนชาวจีน ขณะลืมไว้ในรถ อ้างไม่ทราบผู้โดยสารลืมกระเป๋าทิ้งไว้ พยายามติดต่อสวพ.91เพื่อส่งคืนเจ้าของ แต่สายโทรศัพท์ดันถูกตัด ขณะผู้เสียหายไม่ติดใจ กล่าวขอบคุณเจ้าหน้าที่ตำรวจทำงานเยี่ยม แม้เรื่องผ่านไป
แท็กซี่ลักทรัพย์,จับแท็กซี่ขโมยของผู้โดยสาร,จับโชเฟอร์แท็กซี่,ขโมยกระเป๋านร.แลกเปลี่ยน,นักเรียนแลกเปลี่ยนชาวจีน,ลืมกระเป๋าบนแท็กซี่,สวพ.91,นักท่องเที่ยวชาวจีน,ลืมกระเป๋าเป้ แท็กซี่,อาชญากรรม,ข่าว,ข่าวทั่วไทย,ไทยรัฐออนไลน์